CELEX: 32010Y1231(01)
Language: lt
Date: 1288742400000
Title: Europos Komisijos ir Europos investicijų banko bendradarbiavimo susitarimas dėl Komisijos sprendimo C(2010) 7499 įgyvendinimo

31.12.2010   
            
            
               LT
            
            
               Europos Sąjungos oficialusis leidinys
            
            
               C 358/1
            
         EUROPOS KOMISIJOS IR EUROPOS INVESTICIJŲ BANKO
   bendradarbiavimo susitarimas
   dėl Komisijos sprendimo C(2010) 7499 įgyvendinimo
   2010/C 358/01
   TURINYS
   
               1 SKIRSNIS
            
            ĮVADINĖS NUOSTATOS
         
               1 straipsnis
            
            Apibrėžtys
         
               2 straipsnis
            
            Tikslas
         
               3 straipsnis
            
            Bendradarbiavimo principai ir sistema
         
               4 straipsnis
            
            EIB vaidmuo
         
               5 straipsnis
            
            Komisijos vaidmuo
         
               6 straipsnis
            
            Užduočių apžvalga
         
               2 SKIRSNIS
            
            PROJEKTŲ ATRANKA
         
               7 straipsnis
            
            Konkurso dokumentų rengimas
         
               8 straipsnis
            
            Procedūrų vadovas
         
               9 straipsnis
            
            Kvietimų teikti paraiškas rengimas
         
               10 straipsnis
            
            Pasiūlymų vertinimas ir tolesni veiksmai
         
               3 SKIRSNIS
            
            LEIDIMŲ KEITIMAS Į PINIGINES LĖŠAS, PAJAMŲ VALDYMAS IR IŠMOKĖJIMAS
         
               11 straipsnis
            
            Leidimų perdavimas EIB
         
               12 straipsnis
            
            Leidimų keitimas į pinigines lėšas
         
               13 straipsnis
            
            Pajamų valdymas
         
               14 straipsnis
            
            Pajamų išmokėjimas
         
               4 SKIRSNIS
            
            BAIGIAMOSIOS NUOSTATOS
         
               15 straipsnis
            
            Atsakomybė
         
               16 straipsnis
            
            Atlygis ir išlaidos
         
               17 straipsnis
            
            Atlygio ir terminų peržiūra
         
               18 straipsnis
            
            EIB paskolos
         
               19 straipsnis
            
            Ataskaitų teikimas
         
               20 straipsnis
            
            Auditas
         
               21 straipsnis
            
            Valdymo komitetas
         
               22 straipsnis
            
            Konfidencialumas
         
               23 straipsnis
            
            Skaidrumas
         
               24 straipsnis
            
            Įsigaliojimas
         
               25 straipsnis
            
            Nutraukimas
         
               26 straipsnis
            
            Taikoma teisė ir ginčų sprendimas
         
               27 straipsnis
            
            Pakeitimai, teisių atsisakymas ir sutikimas
         
               28 straipsnis
            
            Perleidimas
         
               29 straipsnis
            
            Ryšiai
         
               30 straipsnis
            
            Priedai
         Šį bendradarbiavimo susitarimą sudarė:
   Europos Komisija (toliau – Komisija),
   Rue de la Loi/Wetstraat 200, 1049 Bruxelles/Brussel, BELGIQUE/BELGIË; pasirašant šį susitarimą jai atstovauja Klimato politikos generalinis direktorius Jos’as DELBEKE,
   viena šalis, ir
   Europos investicijų bankas (toliau – EIB),
   98-100, boulevard Konrad Adenauer, 2950 Luxembourg, LUXEMBOURG; pasirašant šį susitarimą jam atstovauja pirmininko pavaduotojas Simon’as BROOKS’as,
   kita šalis,
   (Komisija ir EIB kartu toliau – šalys),
   kadangi:
   
               a)
            
            
               Direktyvos 2003/87/EB (1) 10a straipsnio 8 dalyje numatyta, kad iki 2015 m. gruodžio 31 d. naujiems rinkos dalyviams skirtame rezerve pateikiama 300 mln. apyvartinių taršos leidimų, siekiant padėti skatinti komercinių CO2 surinkimo ir geologinio saugojimo parodomųjų projektų, taip pat inovacinių atsinaujinančiųjų išteklių energijos technologijų parodomųjų projektų kūrimą ir eksploatavimą.
            
         
               b)
            
            
               Komisijos sprendime C(2010) 7499 nustatytos tų projektų atrankos ir įgyvendinimo taisyklės bei kriterijai ir pagrindiniai leidimų keitimo į pinigines lėšas ir gautų pajamų valdymo principai.
            
         
               c)
            
            
               Komisija, atsižvelgdama į EIB patirtį atrenkant ir finansuojant projektus, paprašė EIB ir EIB sutiko dalyvauti įgyvendinant Sprendimą C(2010) 7499. Sprendime nustatytos tam tikros užduotys, susijusios su projektų atranka, leidimų keitimu į pinigines lėšas ir gautų pajamų valdymu ir jų perdavimu valstybėms narėms, kurias EIB turi atlikti veikdamas Komisijos prašymu, vardu ir sąskaita. Komisija rengs kvietimų teikti paraiškas konkurso dokumentus, taip pat organizuos ir skelbs kvietimus teikti paraiškas laikydamasi savo įpareigojimų pagal sprendimą.
            
         
               d)
            
            
               Sprendimo C(2010) 7499 4 straipsnio 3 pastraipoje numatyta, kad Komisija ir EIB sudaro susitarimą, kuriame nustatomos konkrečios sąlygos, kurių laikydamasis EIB atlieka jam pavestas užduotis.
            
         
               e)
            
            
               Šiame susitarime nustatomos konkrečios sąlygos, pagal kurias EIB atlieka užduotis, pavestas pagal Sprendimą C(2010) 7499, o Komisija atlieka tam tikras susijusias užduotis,
            
         ŠALYS SUSITARĖ:
   1   SKIRSNIS
   
      ĮVADINĖS NUOSTATOS
   
   1 straipsnis
   Apibrėžtys
   1.   Šiame susitarime, jei pagal kontekstą nesuteikiama kitokia reikšmė, taikomos tokios apibrėžtys:
   
               Susitarimas
            
            
               Šis bendradarbiavimo susitarimas, įskaitant priedus.
            
         
               Sprendimas
            
            
               Komisijos sprendimas C(2010) 7499, kuriuo nustatomi komercinių parodomųjų projektų, kuriais siekiama užtikrinti aplinkai nežalingą CO2 surinkimą ir geologinį saugojimą, taip pat inovacinių atsinaujinančių išteklių energijos technologijų naudojimo pagal Europos Parlamento ir Tarybos direktyva 2003/87/EB nustatytą Bendrijos šiltnamio efektą sukeliančių dujų apyvartinių taršos leidimų prekybos sistemą, finansavimo kriterijai ir priemonės.
            
         
               Anglies dioksido surinkimo ir saugojimo (ADSS) projektai
            
            
               Komerciniai parodomieji projektai, kuriais siekiama užtikrinti aplinkai nežalingą CO2 surinkimą ir geologinį saugojimą.
            
         
               Atsinaujinančiųjų išteklių energijos (AIE) projektai
            
            
               Inovacinių atsinaujinančiųjų išteklių energijos technologijų naudojimo parodomieji projektai.
            
         
               Naujiems rinkos dalyviams skirto leidimų rezervo procesas (procesas „NRDR 300“)
            
            
               ADSS ir AIE projektų atrankos ir finansavimo procesas, kaip apibrėžta sprendime ir papildomai patikslinta šiame susitarime.
            
         
               Kvietimai teikti paraiškas
            
            
               Kvietimai teikti paraiškas pagal sprendimo 2 straipsnio 2 dalį ir 5 straipsnį.
            
         
               Sprendimai dėl finansavimo skyrimo
            
            
               Sprendimai dėl finansavimo skyrimo pagal sprendimo 9 straipsnį.
            
         
               Sutarties nevykdymo rizika
            
            
               Rizika, kad sandorio šalis nesumokės sutartos kainos už leidimus, gautus iš EIB.
            
         
               Investicinė rizika
            
            
               Rizika, kad pajamas, gautas leidimus pakeitus į pinigines lėšas, EIB investuos į priemones, kurių išpirkimo terminui suėjus nebus atgautas sutartas kapitalas ir (arba) palūkanos.
            
         
               Orientacinė kaina
            
            
               Vykdant atitinkamą sandorį mažesnioji iš šių dviejų kainų:
               
                           a)
                        
                        
                           tos dienos (neatidėliotino atsiskaitymo) ateities sandorio „ICE ECX EUA daily“ oficiali galutinė atsiskaitymo kaina, kurią nustato ir skelbia birža „European Climate Exchange“; arba
                        
                     
                           b)
                        
                        
                           EIB gauta kaina atitinkamam sandoriui vykdyti.
                        
                     
         
               Atitinkamas sandoris
            
            
               Susitarimas leidimus pakeisti į pinigines lėšas.
            
         
               EURIBOR (euro tarpbankinio skolinimo palūkanų norma)
            
            
               Trijų mėnesių indėlių eurais palūkanų norma, palūkanų normos nustatymo dieną 11:00 val. Briuselio laiku arba vėlesniu EIB tinkamu metu skelbiama „Reuters“ puslapyje „EURIBOR 01“ arba jį pakeičiančiame puslapyje arba, jei tai neįmanoma, skelbiama bet kokiu kitu būdu, kurį šiuo tikslu pasirenka EIB.
               Jei tokia norma taip nepaskelbiama, EIB prašo EIB atrinktų keturių didelių euro zonos bankų pagrindinių euro zonos buveinių pateikti palūkanų normą, kuria kiekvienas iš jų panašios sumos indėlius eurais palūkanų normos nustatymo dieną maždaug 11:00 val. Briuselio laiku trijų mėnesių laikotarpiui siūlo patikimiems bankams euro zonos tarpbankinio skolinimo rinkoje. Jei duomenis pateikia bent du bankai, tos palūkanų normos nustatymo dienos palūkanų norma bus tų duomenų aritmetinis vidurkis.
               Jei duomenis pateikia mažiau nei du bankai, tos palūkanų normos nustatymo dienos palūkanų norma bus aritmetinis vidurkis palūkanų normų, kurias EIB atrinkti dideli euro zonos bankai pirmaujantiems Europos bankams trijų mėnesių laikotarpiui teikiamoms panašios sumos paskoloms eurais skelbia maždaug 11:00 val. Briuselio laiku dienos, kuri eina dvi atitinkamas darbo dienas po palūkanų normos nustatymo dienos.
            
         
               Palūkanų normos nustatymo diena
            
            
               Diena prieš dvi atitinkamas darbo dienas iki pirmosios atitinkamo laikotarpio, kuriam nustatoma EURIBOR, dienos.
            
         
               Atitinkama darbo diena
            
            
               Bet kuri diena, kurią per „Target 2“ galima atlikti mokėjimus eurais.
            
         
               „TARGET 2“
            
            
               Transeuropinė automatizuota realaus laiko atskirųjų atsiskaitymų skubių pervedimų sistema.
            
         
               Išlaidos
            
            
               Visi rinkos mokesčiai ar atlygis už leidimų keitimą į pinigines lėšas ir visos už garantines įmokas gautos palūkanos.
            
         2.   Šiame susitarime, jeigu pagal kontekstą nesuteikiama kitokia reikšmė:
   
               —
            
            
               antraštės pateikiamos tik patogumo sumetimais ir nedaro įtakos šio susitarimo nuostatų sudarymui ar aiškinimui,
            
         
               —
            
            
               žodžiai, vartojami vienaskaita, taip pat gali reikšti daugiskaitą ir atvirkščiai,
            
         
               —
            
            
               nuoroda į straipsnį arba priedą, jei nenurodyta kitaip, yra nuoroda į šio susitarimo straipsnį arba priedą.
            
         2 straipsnis
   Tikslas
   Šiame susitarime nustatomos konkrečios sąlygos, kuriomis vadovaudamasis EIB atlieka sprendime numatytas užduotis, susijusias su projektų atranka, leidimų keitimu į pinigines lėšas ir pajamų valdymu bei išmokėjimu, o Komisija atlieka tam tikras susijusias sprendime numatytas užduotis.
   3 straipsnis
   Bendradarbiavimo principai ir sistema
   1.   Stiprindami dialogą ir koordinuodami veiksmus siekiant bendrų ES politikos sričių rėmimo tikslų, tiek Komisija, tiek EIB ir toliau išsaugos savo specifiškumą ir autonomiškumą pagal Sutarties dėl Europos Sąjungos veikimo nuostatas. Komisija ir EIB turi atskirus specifinius tikslus ir darbo metodus, įskaitant atskiras hierarchijos sistemas ir sprendimų priėmimo procesus.
   2.   Komisija ir EIB pripažįsta vienas kito ypatybes ir apribojimus, bet pabrėžia, kad svarbu palaikyti partnerystę ir papildyti vienas kito darbą, kad atskiri gebėjimai, ištekliai ir kompetencija būtų sujungti siekiant įgyvendinti sprendime nustatytas užduotis ir tikslus.
   4 straipsnis
   EIB vaidmuo
   Vykdydamas savo užduotis EIB veikia Komisijos, kuri atsakinga trečiųjų asmenų atžvilgiu, prašymu, vardu ir sąskaita. Vykdydamas savo užduotis EIB remiasi sprendimu, susitarime nustatytomis sąlygomis, taip pat savo taisyklėmis ir procedūromis, geriausia bankininkystės patirtimi ir tinkamomis valdymo bei kontrolės priemonėmis.
   5 straipsnis
   Komisijos vaidmuo
   Komisija apskritai atsako už procesą „NRDR 300“ ir sprendimo įgyvendinimą, įskaitant veiklą, susijusią su kvietimų teikti paraiškas rengimu, skelbimu ir valdymu, projektų patvirtinimu ir galutine atranka, taip pat su sutarčių skyrimu.
   6 straipsnis
   Užduočių apžvalga
   1.   Laikydamasis 1 priede nustatytų terminų, EIB:
   
               a)
            
            
               padeda Komisijai rengti kvietimų teikti paraiškas konkurso dokumentus, projektų vertinimo procedūrų vadovą ir kvietimus teikti paraiškas;
            
         
               b)
            
            
               atlieka išsamius finansinius ir techninius tinkamų projektų patikrinimus, nustato projektų pasiūlymų eiliškumą ir Komisijai teikia sprendimų dėl finansavimo skyrimo rekomendacijas, kaip papildomai patikslinama procedūrų vadove;
            
         
               c)
            
            
               leidimus keičia į pinigines lėšas, taip pat valdo ir reinvestuoja pajamas;
            
         
               d)
            
            
               pajamas išmokėti perduoda valstybėms narėms;
            
         
               e)
            
            
               perteklines lėšas grąžina valstybėms narėms;
            
         
               f)
            
            
               teikia ataskaitas Komisijai.
            
         2.   Laikydamasi 2 priede nustatytų terminų, Komisija:
   
               a)
            
            
               parengia projektų vertinimo procedūrų vadovą;
            
         
               b)
            
            
               užtikrina, kad 300 mln. leidimų būtų perduoti EIB ir kad juos būtų galima panaudoti atsiskaitant už sandorius;
            
         
               c)
            
            
               konsultuojasi su EIB prieš priimdama su turimomis pajamomis susijusius sprendimus dėl finansavimo skyrimo ir su EIB derina sprendimuose dėl finansavimo skyrimo pateikiamus mokėjimo tvarkaraščius;
            
         
               d)
            
            
               EIB informuoja apie priimtus sprendimus dėl finansavimo skyrimo.
            
         2   SKIRSNIS
   
      PROJEKTŲ ATRANKA
   
   7 straipsnis
   Konkurso dokumentų rengimas
   EIB padeda Komisijai prižiūrėti Komisijos samdomų konsultantų darbą, susijusį su projektų atrankos konkurso dokumentų rengimu, ir užtikrinti jo kokybės kontrolę, ypatingą dėmesį skiriant:
   
               —
            
            
               procesui ir (arba) dokumentams,
            
         
               —
            
            
               tinkamumo kriterijams,
            
         
               —
            
            
               išsamaus finansinio ir techninio patikrinimo metodikai ir vertinimo kriterijams,
            
         
               —
            
            
               sutarčių sąlygoms,
            
         
               —
            
            
               procedūrų vadovui,
            
         
               —
            
            
               darbo programai.
            
         8 straipsnis
   Procedūrų vadovas
   1.   Komisija parengia projektų vertinimo procedūrų vadovą, kuriame nustatomos per išsamų patikrinimą taikomos vertinimo metodikos, kurios bus pagrįstos EIB išsamaus patikrinimo procedūromis.
   2.   EIB padeda Komisijai rengti procedūrų vadovą.
   3.   Dėl procedūrų vadovo susitaria abi šalys.
   9 straipsnis
   Kvietimų teikti paraiškas rengimas
   Rengiant kvietimus teikti paraiškas, EIB:
   
               a)
            
            
               parengia darbo programą, kad galėtų atlikti tinkamų projektų išsamų finansinį ir techninį patikrinimą, nustatyti projektų pasiūlymų eiliškumą ir Komisijai pateikti sprendimų dėl finansavimo skyrimo rekomendacijas;
            
         
               b)
            
            
               rengia valdymo ir projektų procesus, būtinus personalui, konsultacinėms organizacijoms ir trečiosioms suinteresuotosioms šalims valdyti ir stebėti atliekant savo užduotis pagal susitarimą;
            
         
               c)
            
            
               padeda Komisijai rengtis paskelbti kvietimus teikti paraiškas.
            
         10 straipsnis
   Pasiūlymų vertinimas ir tolesni veiksmai
   1.   EIB:
   
               a)
            
            
               iš valstybių narių gauna projektų pasiūlymus ir įvertina, ar jie išsamūs;
            
         
               b)
            
            
               pagal kvietimuose teikti paraiškas ir procedūrų vadove nustatytas specifikacijas atlieka išsamų tinkamų projektų patikrinimą;
            
         
               c)
            
            
               nustato pasiūlymų eiliškumą ir Komisijai teikia sprendimų dėl finansavimo skyrimo rekomendacijas, kaip reikalaujama procedūrų vadove;
            
         
               d)
            
            
               padeda Komisijai įvertinti pirmojo kvietimų teikti paraiškas etapo rezultatus ir prireikus tikslinti ir koreguoti procesą „NRDR 300“.
            
         2.   Komisija:
   
               a)
            
            
               konsultuojasi su EIB prieš priimdama su turimomis pajamomis susijusius sprendimus dėl finansavimo skyrimo ir su EIB derina sprendimuose dėl finansavimo skyrimo pateikiamus mokėjimo tvarkaraščius;
            
         
               b)
            
            
               EIB informuoja apie Komisijos priimtus sprendimus dėl finansavimo skyrimo.
            
         3   SKIRSNIS
   
      LEIDIMŲ KEITIMAS Į PINIGINES LĖŠAS, PAJAMŲ VALDYMAS IR IŠMOKĖJIMAS
   
   11 straipsnis
   Leidimų perdavimas EIB
   Komisija užtikrina, kad 300 mln. leidimų būtų perduoti EIB ir kad juos būtų galima panaudoti atsiskaitant už sandorius, kai pradės veikti Sąjungos registras.
   12 straipsnis
   Leidimų keitimas į pinigines lėšas
   1.   Per mėnesį nuo tos dienos, kai 300 mln. leidimų perduodami EIB ir kai juos galima panaudoti atsiskaitant už sandorius, EIB pradeda keisti leidimus į pinigines lėšas. Tuo tikslu leidimai parduodami arba biržoje po privačių derybų su viena ar keliomis sandorio šalimis (angl. over-the-counter), arba aukcionuose, jei tokie aukcionai atitinka Direktyvos 2003/87/EB 10 straipsnio 4 dalyje ir šios direktyvos įgyvendinimo nuostatose nustatytus tikslus ir principus.
   2.   EIB leidimus į pinigines lėšas pakeičia, kad būtų galima atsiskaityti ne anksčiau kaip 2013 m. gruodžio mėn. EIB sandorio šalių sumokėti reikalauja tik tuomet, kai leidimai pateikiami.
   3.   EIB leidimus į pinigines lėšas keičia siekdamas kuo labiau sumažinti poveikį ES taršos leidimų rinkai. EIB nustatys leidimų pakeitimo į pinigines lėšas metodą, įskaitant keitimo į pinigines lėšas terminus ir tvarkaraštį, taip pat leidimų kiekio paskirstymą per keitimo į pinigines lėšas laikotarpį ir pagal keitimo į pinigines lėšas priemones (biržos ar kt.). Pakeitimo į pinigines lėšas metodas atitinka šiuos principus:
   
               a)
            
            
               bent 200 mln. leidimų į pinigines lėšas pakeičiami ne vėliau kaip per 10 mėnesių po to, kai leidimai perduodami EIB ir kai juos galima panaudoti atsiskaitant už sandorius;
            
         
               b)
            
            
               keitimas į pinigines lėšas vykdomas periodiškai, bent kas antrą savaitę. Į pinigines lėšas keičiamų leidimų kiekis kuo lygiau paskirstomas per keitimo į pinigines lėšas laikotarpį. Leidimų kiekis ir keitimo į pinigines lėšas terminai gali būti koreguojami siekiant kuo labiau sumažinti poveikį antrinei rinkai.
            
         
               c)
            
            
               EIB užtikrina, kad pakeitimo į pinigines lėšas kainos per keitimo į pinigines lėšas laikotarpį reikšmingai nenukryptų nuo atitinkamų antrinės rinkos kainų;
            
         
               d)
            
            
               ataskaitos, kuriose pateikiamas bent jau bendras į pinigines lėšas keičiamų leidimų kiekis ir apibendrintos kainos, EIB interneto svetainėje skelbiamos kartą per mėnesį, per dvi savaites nuo keitimo į pinigines lėšas laikotarpio kiekvieno mėnesio pabaigos;
            
         
               e)
            
            
               keitimas į pinigines lėšas vykdomas laikantis pinigų plovimui, teroristų finansavimui ir piktnaudžiavimui rinka taikomų teisės aktų ir atitinkamai reikalaujama, kad EIB vardu veikiančios sandorio šalys įrodytų, kad laikosi šių teisės aktų.
            
         4.   Pagrindiniai pakeitimo į pinigines lėšas metodo elementai, įskaitant apibrėžtą keitimo į pinigines lėšas laikotarpį ir numatomą bendrą į pinigines lėšas keičiamų leidimų kiekį, EIB interneto svetainėje skelbiami kuo anksčiau prieš keitimo į pinigines lėšas pradžią; be to, apie visus reikšmingus pakeitimus pranešama, jei įmanoma, bent prieš mėnesį.
   5.   Siekdamas kuo labiau sumažinti sutarties nevykdymo riziką, EIB taiko atrankos procesą, skirtą užtikrinti, kad būtų atrenkama profesionali (-ios) sandorio šalis (-ys), kurios (-ių) kredito reitingas įprastinės veiklos sąlygomis būtų priimtinas EIB. Be to, atsižvelgdamas į įprastinių gairių ir veiklos procedūrų reikalavimus, EIB reikalauja, kad sandorio šalys kaip sutarties vykdymo garantiją pateiktų įkaitą.
   13 straipsnis
   Pajamų valdymas
   Leidimų keitimo į pinigines lėšas pajamas EIB valdo pagal 3 priede nustatytus turto valdymo principus ir tinkamus išsamaus patikrinimo standartus. Gautos palūkanos, likusios atskaičius EIB atlygį, pagal šiuos turto valdymo principus reinvestuojamos iki galutinio jų išmokėjimo valstybėms narėms.
   14 straipsnis
   Pajamų išmokėjimas
   1.   EIB:
   
               a)
            
            
               pajamas ir, kai tinka, gautas palūkanas perduoda valstybėms narėms, kad jos jas išmokėtų projektų vykdytojams, pagal sprendimuose dėl finansavimo skyrimo pateiktus mokėjimo tvarkaraščius;
            
         
               b)
            
            
               valdo ir reinvestuoja pajamas, kurių valstybės narės neišmoka projektų vykdytojams ir grąžina EIB.
            
         2.   Mokėjimo tvarkaraščius, kurie yra sprendimų dėl finansavimo skyrimo dalis, Komisija derina su EIB, kad būtų užtikrintas likvidumas ir disponavimas pajamomis.
   4   SKIRSNIS
   
      BAIGIAMOSIOS NUOSTATOS
   
   15 straipsnis
   Atsakomybė
   1.   Atsižvelgiant į EIB vaidmenį, EIB atsakomybė pagal susitarimą ir bet kurį kitą jame nurodytą dokumentą apsiriboja susitarime konkrečiai nustatytų užduočių ir įpareigojimų vykdymu.
   2.   EIB neatsako už įsipareigojimus, nuostolius, žalą, sąnaudas ar išlaidas, kurių susidaro EIB, jo deleguotiems asmenims, tarnautojams ar įgaliotiniams vykdant užduotis pagal susitarimą ir bet kurį kitą jame nurodytą dokumentą, ir Komisija juos atlygina, jei taip atsitinka ne dėl EIB aplaidumo, neveikimo arba tyčinio nusižengimo ir jei EIB pateikia tinkamus tokių įsipareigojimų, nuostolių, žalos, sąnaudų ar išlaidų įrodymus ir, kai taikoma, nuodugniai apgina tokį reikalavimą.
   3.   Visi pagal pirmesnę dalį EIB tenkantys įsipareigojimai, nuostoliai, žala, sąnaudos ar išlaidos, įskaitant visus įsipareigojimus, nuostolius, žalą, sąnaudas ar išlaidas, susidarančius dėl investicinės arba sutarties nevykdymo rizikos (toliau – EIB tekę įsipareigojimai), kuriuos tyčiniais veiksmais arba dėl aplaidumo sukėlė Komisija, atskaitomi iš pajamų, gautų leidimus pakeitus į pinigines lėšas, ir jiems teikiama pirmenybė prieš visus kitus mokėjimus, mokėtinus iš tokių pajamų. Prieš atskaitant visus tokius mokėjimus, kurie nesusiję su nuostoliais, žala, sąnaudomis ar išlaidomis, susidarančiais dėl investicinės arba sutarties nevykdymo rizikos, EIB siunčia Komisijai sąskaitą faktūrą, kurią Komisija patvirtina prieš mokėjimą ir kurios be pagrįstų priežasčių negali atmesti.
   4.   Tačiau, nepaisant to, kas išdėstyta pirmiau ir visame susitarime, Komisija neatsako už jokius EIB tekusius įsipareigojimus, kurie viršija leidimus pakeitus į pinigines lėšas gautas arba gausimas pajamas, nebent toks įsipareigojimas EIB tenka dėl tyčinių Komisijos veiksmų arba aplaidumo.
   16 straipsnis
   Atlygis ir išlaidos
   1.   Už užduočių pagal susitarimą vykdymą EIB bus atlyginama. Jei atlygis ir terminai neperžiūrimi pagal 17 straipsnį, EIB atlygis neviršys didžiausios 45 000 000 EUR (keturiasdešimt penkių milijonų eurų) sumos.
   2.   Jei atlygis ir terminai neperžiūrimi pagal 17 straipsnį, laikomasi šio atlygio mokėjimo tvarkaraščio:
   
               a)
            
            
               metinis 3,48 mln. EUR atlygis nuo 2010 m. iki viso (įskaitant antrą etapą) konkurso vertinimo pabaigos;
            
         
               b)
            
            
               metinis 0,52 mln. EUR atlygis nuo konkurso vertinimo pabaigos dienos iki 2025 m.;
            
         
               c)
            
            
               125 000 EUR atlygis už vieną kiekvieno ADSS projekto vertinimą;
            
         
               d)
            
            
               56 250 EUR atlygis už vieną kiekvieno AIE projekto vertinimą;
            
         
               e)
            
            
               už leidimų keitimo į pinigines lėšas ir pajamų valdymą nuo keitimo į pinigines lėšas pradžios iki išmokėjimo pabaigos – fiksuotas 0,05 EUR atlygis už vieną leidimą.
            
         3.   Už susikaupusį atlygį EIB mokamos palūkanos, kurios apskaičiuojamos kas ketvirtį taikant 3 mėnesių EURIBOR normą pridėjus 10 bazinių punktų.
   4.   EIB atlygis atskaitomas iš įplaukų, gautų valdant pajamas ir jam teikiama pirmenybė prieš visus kitus mokėjimus, mokėtinus iš įplaukų, gautų valdant pajamas. Į įplaukas, gautas valdant pajamas, be apribojimų įtraukiamos įplaukos, gautos valdant su orientacine kaina susijusias pajamas, kurios apibrėžtos kaip perviršis kainos, kurią EIB sutiko taikyti leidimų keitimui į pinigines lėšas viršijant orientacinę kainą.
   5.   Visos EIB patirtos išlaidos atskaitomos iš pajamų, gautų leidimus pakeičiant į pinigines lėšas, ir joms teikiama pirmenybė prieš visus kitus mokėjimus, mokėtinus iš tokių pajamų. Kai EIB skiria sandorio šalis, atitinkamos išlaidos apibrėžiamos tokių sandorio šalių atrankos metu.
   6.   Prieš atskaitant bet kokį mokėtiną atlygį, EIB Komisijai siunčia atlygio sąskaitą faktūrą, kurią Komisija patvirtina prieš mokėjimą.
   17 straipsnis
   Atlygio ir terminų peržiūra
   Šalys kuo greičiau susitaria tinkamai ir proporcingai peržiūrėti su atlygiu ir terminais susijusias susitarimo nuostatas:
   
               a)
            
            
               jei procedūrų vadove apibrėžtos vertinimo metodikos ir bendras darbo kiekis reiškia, kad darbo krūvis labai skiriasi nuo darbo krūvio, kuris numatytas pagal EIB standartines išsamaus patikrinimo procedūras;
            
         
               b)
            
            
               jei EIB gautų projektų pasiūlymų skaičius ir (arba) ADSS ir AIE projektų pasiūlymų dalis labai skiriasi nuo 1 priede nustatyto skaičiaus ir dalies;
            
         
               c)
            
            
               jei vėluojama dėl veiksnių, kurių EIB nekontroliuoja ir už kuriuos jis neatsako.
            
         18 straipsnis
   EIB paskolos
   EIB gali teikti paskolas projektams; kad galėtų teikti šias paskolas, EIB tokius projektus vertins ir išsamius patikrinimus atliks pagal savo taisykles, principus ir procedūras.
   19 straipsnis
   Ataskaitų teikimas
   EIB Komisijai teikia šias ataskaitas:
   
               a)
            
            
               išsamus patikrinimas:
               
                           —
                        
                        
                           vertinimo darbo programą (praėjus 4 mėnesiams nuo pirmojo kvietimo teikti paraiškas paskelbimo),
                        
                     
                           —
                        
                        
                           pateiktų pasiūlymų ataskaitą (praėjus 6 savaitėms nuo pasiūlymų iš valstybių narių gavimo),
                        
                     
                           —
                        
                        
                           kas tris mėnesius teikiamas vertinimo padėties ataskaitas (pirmoji ataskaita turi būti pateikta per 3 mėnesius nuo pasiūlymų iš valstybių narių gavimo, paskutinė ataskaita – užbaigus išsamų patikrinimą, nustačius eiliškumą ir pateikus rekomendacijas Komisijai),
                        
                     
                           —
                        
                        
                           pirmojo kvietimų teikti paraiškas etapo vertinimo ir atrankos patirties ataskaitą (per 2 mėnesius nuo išsamaus patikrinimo užbaigimo, eiliškumo nustatymo ir rekomendacijų pateikimo Komisijai);
                        
                     
         
               b)
            
            
               mokėjimai:
               
                           —
                        
                        
                           valstybėms narėms išmokėtų projektams skirtų pajamų mokėjimų ir pajamų, kurias valstybės narės grąžino EIB, metines ataskaitas (iki kiekvienų metų gruodžio 31 d. nuo išmokėjimo laikotarpio pradžios iki pabaigos),
                        
                     
                           —
                        
                        
                           visų valstybėms narėms išmokėtų projektams skirtų mokėjimų ir likusių valstybėms narėms grąžintų pajamų galutinę ataskaitą (iki tų metų, einančių po metų, kuriais užbaigiama išmokėti, gruodžio 31 d.);
                        
                     
         
               c)
            
            
               leidimų keitimas į pinigines lėšas ir turto valdymas:
               
                           —
                        
                        
                           kas 5 mėnesius teikiamas keitimo į pinigines lėšas proceso ataskaitas; pirmoji pateikiama praėjus 5 mėnesiams nuo leidimų keitimo į pinigines lėšas pradžios,
                        
                     
                           —
                        
                        
                           kas 6 mėnesius teikiamas turto valdymo ataskaitas pagal turto valdymo principus; pirmoji pateikiama praėjus 6 mėnesiams nuo pirmųjų pajamų gavimo,
                        
                     
                           —
                        
                        
                           finansines ataskaitas.
                        
                     
         20 straipsnis
   Auditas
   EIB reaguoja į visus Komisijos prašymus paaiškinti arba patikrinti konkrečias finansines arba apskaitos ataskaitas, kurias EIB teikia pagal susitarimą. Jei Komisija prašo, kad šias patikras atliktų išorės auditorius, EIB tam skiria savo išorės auditorius. EIB turi teisę susigrąžinti visas pagrįstas išlaidas, susijusias su EIB išorės auditoriais, patirtas vykdant Komisijos prašymą, kaip ir išlaidas pagal 16 straipsnio 5 dalį, pirmąsias išlaidas pridedant prie antrųjų.
   21 straipsnis
   Valdymo komitetas
   1.   Šio susitarimo įgyvendinimą prižiūri valdymo komitetas, kurį sudaro bent:
   
               —
            
            
               du Komisijos paskirti direktoriaus kategorijos nariai,
            
         
               —
            
            
               du EIB paskirti direktoriaus kategorijos nariai.
            
         2.   Valdymo komitetas:
   
               —
            
            
               reguliariai vertina, kaip įgyvendinamos susitarimo užduotys ir tikslai,
            
         
               —
            
            
               apžvelgia su susitarimu susijusius strateginius ir politikos klausimus ir dėl jų pateikia nuomones,
            
         
               —
            
            
               aptaria ginčus, apie kuriuos šalys jam praneša pagal susitarimą, ir ieško jų sprendimų,
            
         
               —
            
            
               apžvelgia visus kitus klausimus, jam svarstyti specialiai priskirtus pagal susitarimą.
            
         3.   Valdymo komitetas sprendimus priima bendru susitarimu.
   4.   Valdymo komiteto nariai veikia juos paskyrusios šalies vardu ir remdamiesi jos nurodymais.
   5.   Atlyginimo už dalyvavimą valdymo komiteto posėdžiuose jie negauna.
   6.   Valdymo komitetui sekretoriato (toliau – sekretoriatas) paslaugas teikia Komisija.
   7.   Sekretoriatas atlieka tokias užduotis:
   
               —
            
            
               parengia valdymo komiteto darbo tvarkos taisyklių pasiūlymą,
            
         
               —
            
            
               organizuoja valdymo komiteto posėdžius, įskaitant valdymo komiteto dokumentų, darbotvarkių ir protokolų rengimą ir skirstymą,
            
         
               —
            
            
               atlieka visas kitas užduotis, apibrėžtas bendradarbiavimo susitarime arba valdymo komiteto.
            
         8.   Valdymo komiteto klausimais šalys bendrauja per sekretoriatą.
   9.   Valdymo komitetas renkasi bet kurio jo nario prašymu ne rečiau kaip du kartus per metus. Valdymo komiteto posėdžius organizuoja sekretoriatas.
   10.   Valdymo komitetas remdamasis sekretoriato pasiūlymu priima darbo tvarkos taisykles.
   11.   Valdymo komitetas išsirenka pirmininką, kuris yra Komisijos atstovas.
   22 straipsnis
   Konfidencialumas
   Nedarant įtakos konfidencialumo įpareigojimams, kuriuos EIB prisiima trečiųjų asmenų atžvilgiu, ir atsižvelgiant į 23 straipsnį, Komisija ir EIB įsipareigoja laikytis konfidencialumo ir tretiesiems asmenims be išankstinio rašytinio sutikimo neteikti dokumentų, informacijos ar kitos medžiagos, tiesiogiai susijusių su susitarimu, ir jokių kitų dokumentų, kurie jame nurodyti arba gauti vykdant jame nurodytas užduotis ir kurie yra tinkamai įslaptinti. Tačiau ši prievolė nedaro įtakos informacijos teikimui, kai to reikalaujama pagal įstatymus arba teismo, turinčio jurisdikciją šiuo klausimu, sprendimu; tai gali būti ir su susitarimu susijusios informacijos teikimas Europos Parlamentui arba Tarybai ir visų pirma Europos Audito Rūmams.
   23 straipsnis
   Skaidrumas
   Derindamos veiksmus šalys siekia, kad susitarimas būtų paskelbtas kuo greičiau po įsigaliojimo. EIB užduotis pagal susitarimą vykdo atsižvelgdamas į EIB skaidrumo politiką.
   24 straipsnis
   Įsigaliojimas
   Susitarimas įsigalioja vėlesnę iš dviejų datų: dieną, kai susitarimą pasirašo paskutinė šalis, arba dieną, kai įsigalioja sprendimas.
   25 straipsnis
   Nutraukimas
   1.   Susitarimas nutraukiamas šiais atvejais:
   
               a)
            
            
               užbaigiamas išmokėjimas;
            
         
               b)
            
            
               panaikinamas sprendimas;
            
         
               c)
            
            
               jei, pasitarusi su kita šalimi ir perdavusi klausimą valdymo komitetui, per pagrįstą laiką šalis nesugeba klausimo išspręsti taikiai, ji gali nutraukti susitarimą, jei, jos nuomone, yra pagrindo manyti, kad tolesnis bendradarbiavimas pagal susitarimą neįmanomas, nes nebėra abipusio pasitikėjimo, taip pat dėl to, kad kita šalis iš esmės ir ilgą laiką nevykdė įpareigojimų pagal susitarimą.
            
         2.   Baigus išmokėjimą pagal pirmiau pateiktą a punktą, EIB valstybėms narėms perduoda lėšas, kurios nebuvo išmokėtos projektų vykdytojams pagal sprendimus, kuriuos Komisija turi priimti remdamasi Direktyvos 2003/87/EB 10a straipsnio 7 dalyje nustatytais principais.
   3.   Susitarimą nutraukus anksčiau laiko pagal pirmiau pateiktą b arba c punktą, visi EIB turimi į pinigines lėšas nepakeisti leidimai, visos pajamos, gautos leidimus pakeitus į pinigines lėšas, ir visos pajamos, gautos valdant pajamas, išskyrus pajamas, reikalingas EIB atlygiui, išlaidoms, sąnaudoms, nuostoliams ar įsipareigojimams padengti, perduodami Komisijai (kuri veikia valstybių narių vardu). Nutraukus susitarimą šalys toliau vykdo savo pagal susitarimą nustatytus įpareigojimus, susijusius su leidimais, kurie pakeisti į pinigines lėšas pagal sutartis su trečiaisiais asmenimis.
   4.   Susitarimą nutraukus anksčiau laiko, viena šalis kitos šalies atžvilgiu neatsako už jokias sąnaudas, nuostolius ar įsipareigojimus, kurie patiriami susitarimą nutraukus anksčiau laiko, ir juos viena kitai atlygina atitinkamu mastu, kai susitarimas nutraukiamas dėl pirmosios šalies aplaidumo, neveikimo arba tyčinio nusižengimo arba dėl to, kad pirmoji šalis nevykdo kurių nors esminių įpareigojimų pagal susitarimą.
   26 straipsnis
   Taikoma teisė ir ginčų sprendimas
   Susitarimui taikomi bendri Sąjungos teisės principai. Dėl susitarimo arba jame nurodyto dokumento aiškinimo, taikymo arba vykdymo, įskaitant jo egzistavimą, galiojimą arba nutraukimą, kylantys šalių ginčai, kurie net įsikišus valdymo komitetui neišsprendžiami taikiai, perduodami Europos Sąjungos Teisingumo Teismo jurisdikcijai.
   27 straipsnis
   Pakeitimai, teisių atsisakymas ir sutikimas
   Visi su susitarimu susiję pakeitimai, teisių atsisakymo ir sutikimo sprendimai pateikiami raštu ir pasirašomi įgaliotų kiekvienos šalies atstovų.
   28 straipsnis
   Perleidimas
   Bet kuri šalis gali perleisti visas savo teises ar įpareigojimus pagal susitarimą arba jų dalį tik iš anksto gavusi rašytinį kitos šalies sutikimą.
   29 straipsnis
   Ryšiai
   1.   Visus su šiuo susitarimu susijusius pranešimus ir kitą informaciją viena šalis kitai siunčia šiais adresais:
   
               Komisijai:
            
            
               
                           European Commission
                        
                     
                           Directorate-General for Climate Action
                        
                     
                           For the attention of the Director, Directorate C
                        
                     
                           Rue de la Loi/Wetstraat 200
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
         
               EIB:
            
            
               
                           European Investment Bank
                        
                     
                           For the attention of the Director-General
                        
                     
                           Ops A Directorate
                        
                     
                           100, boulevard Konrad Adenauer
                        
                     
                           2950 Luxembourg
                        
                     
                           LUXEMBOURG
                        
                     
         2.   Pirmiau nurodytų adresų pakeitimas įsigalioja tik po to, kai apie jį pranešama kitai šaliai.
   30 straipsnis
   Priedai
   Konstatuojamosios dalys ir toliau pateikti priedai yra neatskiriama šio susitarimo dalis:
   
               1 priedas
            
            
               :
            
            
               EIB terminai
            
         
               2 priedas
            
            
               :
            
            
               Komisijos terminai
            
         
               3 priedas
            
            
               :
            
            
               Turto valdymo principai
            
         Šis susitarimas sudarytas keturiais originalais anglų kalba – kiekviena šalis toliau nurodytą datą gauna po dvi kopijas.
   
      Briuselis 2010 m. lapkričio 3 d.
      Londonas 2010 m. lapkričio 4 d.
      
         
            Europos Komisijos vardu
         
         Jos DELBEKE
         
            Generalinis direktorius
         
      
      
         
            Europos investicijų banko vardu
         
         Simon BROOKS
         
            Pirmininko pavaduotojas
         
      
   
   
      (1)  OL L 275, 2003 10 25, p. 32.
   
      I PRIEDAS
      
         EIB terminai
      
      Jei atlygis ir terminai neperžiūrimi pagal 17 straipsnį, EIB terminai pateikti toliau dviejose lentelėse.
      Toliau nurodyti terminai pagrįsti įverčiu, kad pagal abu kvietimus teikti paraiškas bus pateikta iš viso 165 projektų pasiūlymai, iš jų:
      
                  a)
               
               
                  20 ADSS projektų pasiūlymų ir 90 AIE projektų pasiūlymų pagal pirmąjį kvietimą teikti paraiškas, ir
               
            
                  b)
               
               
                  10 ADSS projektų pasiūlymų ir 45 AIE projektų pasiūlymai pagal antrąjį kvietimą teikti paraiškas.
               
            1.a)   Pirmasis kvietimas teikti paraiškas
      
      
                  Užduotys
               
               
                  Terminai
               
            
                  
                     Komisija paskelbia pirmąjį kvietimą teikti paraiškas
                  
               
            
                  Parengti darbo programą ir pateikti ataskaitą Komisijai
               
               
                  Praėjus 4 mėnesiams nuo kvietimo teikti paraiškas paskelbimo
               
            
                  
                     Valstybės narės EIB pateikia pasiūlymus
                  
               
            
                  Pasiūlymų priėmimas, išsamumo įvertinimas ir ataskaita Komisijai
               
               
                  Praėjus 6 savaitėms nuo pasiūlymų gavimo
               
            
                  Vertinimo padėties ataskaitos
               
               
                  Kas 3 mėnesius, pirmoji ataskaita pateikiama praėjus trims mėnesiams nuo pasiūlymų gavimo, paskutinė – užbaigus vertinimą
               
            
                  Išsamaus patikrinimo užbaigimas, eiliškumo nustatymas ir sprendimų dėl finansavimo skyrimo rekomendacijos
               
               
                  Praėjus 9 mėnesiams nuo pasiūlymų gavimo
               
            
                  Pirmojo kvietimo teikti paraiškas patirties ataskaita
               
               
                  Praėjus 2 mėnesiams nuo pirmojo kvietimo teikti paraiškas vertinimo užbaigimo
               
            1.b)   Antrasis kvietimas teikti paraiškas
      
      
                  Užduotys
               
               
                  Terminai
               
            
                  
                     Komisija paskelbia pirmąjį kvietimą teikti paraiškas
                  
               
            
                  Parengti darbo programą ir pateikti ataskaitą Komisijai
               
               
                  Praėjus 4 mėnesiams nuo kvietimo teikti paraiškas paskelbimo
               
            
                  
                     Valstybės narės EIB pateikia pasiūlymus
                  
               
            
                  Pasiūlymų priėmimas, išsamumo įvertinimas ir ataskaita Komisijai
               
               
                  Praėjus 6 savaitėms nuo pasiūlymų gavimo
               
            
                  Vertinimo padėties ataskaitos
               
               
                  Kas 3 mėnesius, pirmoji ataskaita pateikiama praėjus trims mėnesiams nuo pasiūlymų gavimo, paskutinė – užbaigus vertinimą
               
            
                  Išsamaus patikrinimo užbaigimas, eiliškumo nustatymas ir sprendimų dėl finansavimo skyrimo rekomendacijos
               
               
                  Praėjus 9 mėnesiams nuo pasiūlymų gavimo
               
            
         Bendrosios nuostatos
      
      
                  Valstybėms narėms išmokėtų projektams skirtų pajamų mokėjimo ataskaitos
               
               
                  Kiekvienų metų gruodžio 31 d. nuo išmokėjimo laikotarpio pradžios iki pabaigos
               
            
                  Galutinė pajamų mokėjimo valstybėms narėms ataskaita
               
               
                  Iki tų metų, kurie eina po metų, kuriais užbaigiamas išmokėjimas, gruodžio 31 d.
               
            
         Leidimų keitimas į pinigines lėšas ir turto valdymas
      
      
                  Keitimas į pinigines lėšas
               
               
                  
                              —
                           
                           
                              Keitimas į pinigines lėšas prasideda per mėnesį nuo tos dienos, kai 300 mln. leidimų perduodami EIB ir kai jais galima pasinaudoti atsiskaitant už sandorius.
                           
                        
                              —
                           
                           
                              Bent 200 mln. leidimų į pinigines lėšas pakeičiami ne vėliau kaip 10 mėnesių nuo leidimų perdavimo EIB ir galėjimo jais pasinaudoti atsiskaitant už sandorius.
                           
                        
                              —
                           
                           
                              Keitimas į pinigines lėšas vykdomas periodiškai, bent kas antrą savaitę, į pinigines lėšas keičiamų leidimų kiekis kuo lygiau paskirstomas per keitimo į pinigines lėšas laikotarpį.
                           
                        
            
                  Keitimo į pinigines lėšas ataskaita
               
               
                  Kas 5 mėnesius, pirmoji ataskaita pateikiama praėjus 5 mėnesiams nuo leidimų keitimo į pinigines lėšas pradžios
               
            
                  Turto valdymo ataskaita
               
               
                  Kas 6 mėnesius, pirmoji ataskaita pateikiama praėjus 6 mėnesiams nuo pirmųjų pajamų gavimo
               
            
                  Finansinė ataskaita
               
               
                  Kas metus, pirmą kartą – metų, kuriais pradedamas keitimas į pinigines lėšas, pabaigoje
               
            
                  Lėšų pertekliaus perdavimas valstybėms narėms
               
               
                  Išmokėjimo laikotarpio pabaigoje
               
            
   
      2 PRIEDAS
      
         Komisijos terminai
      
      
                  Užduotys
               
               
                  Terminai
               
            
                  Pateikti projektų vertinimo procedūrų vadovą
               
               
                  Iki pirmojo kvietimo teikti paraiškas paskelbimo dienos
               
            
                  Perduoti leidimus EIB
               
               
                  Kai pradės veikti Sąjungos registras
               
            
                  Informuoti EIB apie sprendimus dėl finansavimo skyrimo
               
               
                  Per 14 dienų nuo sprendimų dėl finansavimo skyrimo priėmimo
               
            
   
      III PRIEDAS
      
         PAJAMŲ, GAUTŲ LEIDIMUS PAKEITUS Į PINIGINES LĖŠAS, VALDYMUI TAIKOMI TURTO VALDYMO PRINCIPAI
      
      Norėdamas tinkamai valdyti gautas lėšas, EIB turi paskirstyti turtą, kad, viena vertus, valdant lėšas būtų gauta kuo didesnė ekonominė nauda ir, kita vertus, kapitalo nuostolių rizika dėl rinkos svyravimų būtų pakankamai maža.
      Kad taip paskirstytų turtą, EIB turi padaryti prielaidą dėl būsimų išmokamų pinigų srautų. Iš principo pinigų atsarga (iš kurios lėšos būtų išmokamos) būtų lygi penkerių metų tiesiniu metodu išmokamų lėšų dydžiui, t. y. per metus būtų išmokama 20 % lėšų, o per praėjusius metus neišmokėtos sumos būtų pridedamos prie einamiesiems metams numatytos likvidumo atsargos. Pavyzdžiui, pirmiesiems metams numatyta pinigų atsarga sudarytų 20 % portfelį sudarančio turto. Jei per pirmuosius metus būtų išmokėta tik 10 % pradinio portfelio, antrųjų metų likvidumo atsarga sudarytų 30 % (t. y. prie 20 % dydžio, kuris iš pradžių nustatytas antriesiems metams, pridedamas 10 % pirmųjų metų likutis) ir t. t. Tačiau, remdamasis faktine ir prognozuojama išmokėjimo eiga, EIB gali kasmet koreguoti šią prielaidą, kad optimizuotų turto paskirstymo procesą.
      Atsižvelgdamas į apribojimą, kuriuo nustatyta mažiausia likvidumo atsarga ir ilgiausias įmanomas investicijų portfelio laikymo terminas (kuris iš pradžių būtų penkeri metai), EIB nuspręstų dėl termino, pagal kurį būtų panaudojamas investicinis turtas. Ypatingais atvejais EIB būtų įgaliotas turėti likvidumo atsargą, didesnę už reikalaujamą mažiausią dydį.
      1.   Įvadas
      
      1.1.   EIB Iždo departamentas valdo visą turtą, kuriam taikomas šis susitarimas.
      1.2.   Pagal įgaliojimą vykdydamas sandorius, Iždo departamentas taiko tuos pačius išsamaus patikrinimo ir atsargumo standartus, kuriuos taiko valdydamas paties EIB iždo portfelius arba vykdydamas kitus savo įgaliojimus.
      2.   Bendrieji valdymo principai
      
      2.1.   Portfelio turtas investuojamas tik į eurais išreikštas priemones.
      2.2.   Turto portfelis valdomas remiantis geriausia turto valdymo sektoriaus patirtimi ir tradicinėmis rizikos ribojimo taisyklėmis, taikomomis finansų veiklai. Dedamos ypatingos pastangos užtikrinti, kad valdomas turtas būtų pakankamai likvidus, kartu optimizuojant grąžą, kuri atitinka rizikos apribojimus, nustatytus remiantis šiais principais.
      2.3.   Portfelio turtas valdomas laikantis šių principų:
      
                  —
               
               
                  Investuojama į indėlius, trumpalaikes pinigų rinkos priemones ir fiksuotų pajamų priemones. Pirmenybė teikiama kapitalo išsaugojimui.
               
            
                  —
               
               
                  Siekiant absorbuoti likvidumo srautus ir užtikrinti pinigų atsargos funkciją, turima grynųjų pinigų sąskaita su galimybe padėti terminuotuosius indėlius.
               
            2.4.   Vertybinių popierių sandoriai vykdomi laikantis vienalaikio vertybinių popierių ir piniginių lėšų pervedimo principo naudojant „Euroclear“, „Clearstream“ ir (arba) pripažintas vietos atsiskaitymo sistemas.
      3.   Investicijų rūšys
      
      3.1.   Tinkamos investicijos
      
      
         Likvidumo portfelis
      
      
                  3.1.1.
               
               
                  Lėšų suma (lygi reikalaujamai konkrečių metų likvidumo atsargai) įtraukiama į pinigų portfelį, kurį sudaro indėliai, iždo vekseliai ir trumpalaikės pinigų rinkos priemonės, kurių išpirkimo terminas – po 100 dienų arba mažiau nuo sandorio sudarymo dienos (arba į tinkamą pinigų rinkos fondą, kaip antai EIB Unitary Fund). Įsipareigojantieji bankai, kuriems leidžiama dalyvauti teikiant tokias investicijas, naujų priemonių sandorio vykdymo metu turi turėti ne mažesnį negu Moody’s nustatytą trumpalaikį P-1 arba jam lygiavertį reitingą. Laikoma, kad reitingo kriterijaus laikomasi, jei bent viena iš trijų agentūrų – Moody’s, Standard & Poor’s arba Fitch (arba jų teisių perėmėjai) – suteikė reikalaujamą arba aukštesnį reitingą.
               
            
         Investicijų portfelis
      
      
                  3.1.2.
               
               
                  Likusios lėšos sudaro investicijų portfelį (arba tinkamą vidutinės trukmės arba ilgalaikį fondą). Ne mažiau kaip 55 % nominalios investicijų portfelio vertės turi sudaryti obligacijos, kurias išleidžia arba garantuoja euro zonos valstybės ir jų agentūros, kurių rizika lygi valstybės rizikai (kaip antai vyriausybės vekseliai, vyriausybės obligacijos, vyriausybės agentūrų obligacijos ir vyriausybės garantuojamos obligacijos), arba viršvalstybinės institucijos.
               
            
                  3.1.3.
               
               
                  Likusius 45 % investicijų portfelio gali sudaryti obligacijos ir vertybiniai popieriai su nuolaida, kuriuos išleidžia euro zonai nepriklausančios valstybės ar jų agentūros, taip pat euro zonai nepriklausančios šalies garantuojamos obligacijos ir padengtos obligacijos.
               
            3.2.   Kredito limitai
      
      Kredito limitai bus apibrėžti kiekvienai sandorio šaliai, atsižvelgiant į individualius reitingus ir viso valdomo portfelio raidą.
      3.3.   Investicijų koncentracijos limitai
      
      
         Likvidumo portfelis
      
      
                  3.3.1.
               
               
                  Jei likvidumo portfelio valdomų lėšų suma neviršija 100 mln. EUR, didžiausia koncentracija vienai sandorio šaliai yra 10 mln. EUR. Kai valdomos likvidumo portfelio lėšos viršija 100 mln. EUR, didžiausia koncentracija vienai sandorio šaliai yra 10 % nominalios likvidumo portfelio sumos.
               
            
         Investicijų portfelis
      
      
                  3.3.2.
               
               
                  Siekiant užtikrinti, kad rizika būtų pakankamai diversifikuota, bendra suma, investuota į to paties emitento vertybinius popierius, neturi viršyti 10 % (euro zonos valstybių atveju – 20 %) nominalios vertybinių popierių portfelio sumos. Jei bendra turto, investuoto į vertybinius popierius, suma būtų mažesnė negu 100 mln. EUR, pavienių emisijų arba emitentų skaičius turėtų būti bent toks, koks leidžiamas į vertybinius popierius investuojant po 10 mln. EUR.
               
            
                  3.3.3.
               
               
                  Bendros investicijos į vieną emisiją neturi viršyti 10 % likusios nominalios emisijos sumos.
               
            4.   Automatizuotas vertybinių popierių skolinimas
      
      Leidžiamas investicijų saugotojo administruojamas automatizuotas vertybinių popierių skolinimas.
      5.   Išorės auditas ir investicijų saugotojas
      
      Portfelio išorės auditas bus atliekamas kasmet.
      Portfeliui priskirti vertybiniai popieriai bus laikomi vieno ar daugiau investicijų saugotojų sąskaitoje EIB vardu.
      Visas atlygis už auditą ir investicijų saugojimą bus atskaitytas iš portfelio, kai tik susidarys.
      6.   Ataskaitų teikimas
      
      EIB teikia ataskaitas kas šešis mėnesius. Dėl šiose ataskaitose teikiamos informacijos šalys tariasi vėliau.
      7.   Baigiamosios nuostatos
      
      EIB pasiūlius, dėl išsamios investavimo strategijos, investicijų kriterijų ir kredito limitų šalys susitaria bent prieš 3 mėnesius iki faktinio investavimo pradžios.
      Investavimo strategija, investicijų kriterijai ir kredito limitai atnaujinami kasmet arba kai būtina.